व्ही. विजयेंद्र प्रसाद

कोडुरी विश्व विजयेंद्र प्रसाद (जन्म २७ मे १९४२) हे एक भारतीय पटकथा लेखक आणि चित्रपट दिग्दर्शक आहेत जे प्रामुख्याने तेलुगू सिनेमात काम करतात.  त्यांनी काही हिंदी, कन्नड आणि तमिळ चित्रपटांमध्येही काम केले. त्याच्या फिल्मोग्राफीमध्ये पटकथा लेखक म्हणून पंचवीसपेक्षा जास्त चित्रपटांचा समावेश आहे, ज्यापैकी बहुतेक व्यावसायिकरित्या यशस्वी ठरले आहे. 

पटकथा लेखक म्हणून त्यांच्या उल्लेखनीय कार्यामध्ये बाहुबली ,आरआरआर (२०२२), बजरंगी भाईजान (२०१५), मणिकर्णिका (२०१९), मगधीरा (२००९), आणि मेर्सल (२०१७) या चित्रपटांचा समावेश आहे.    

२०११ मध्ये, त्यांनी तेलुगू चित्रपट राजन्ना दिग्दर्शित केला, ज्याला सर्वोत्कृष्ट फीचर फिल्मचा नंदी पुरस्कार मिळाला. Small wonder – द हिंदू.  २०१६ मध्ये, बजरंगी भाईजान चित्रपटासाठी त्याला सर्वोत्कृष्ट कथेचा फिल्मफेअर पुरस्कार मिळाला.  

६ जुलै २०२२ रोजी, भारताचे राष्ट्रपती रामनाथ कोविंद यांनी त्यांना राज्यसभेचे सदस्य म्हणून नामित केले.

 संदर्भ 

वर्ग:इ.स. १९४२ मधील जन्म
वर्ग:२०व्या शतकातील भारतीय नाटककार
वर्ग:हयात व्यक्ती
वर्ग:फिल्मफेर पुरस्कार विजेते
वर्ग:तेलुगू भाषेमधील चित्रपट दिग्दर्शक
वर्ग:राज्यसभा सदस्य
वर्ग:नंदी पुरस्कार विजेते